NÁVRH

Uznesenie vlády Slovenskej republiky

č. ...............
zo dňa ............

k Správe o stave optimalizácie siete zdravotníckych zariadení 

Číslo materiálu:
Predkladateľ: minister zdravotníctva    

Vláda 

A.	berie na vedomie

A.1 	Správu o stave optimalizácie siete zdravotníckych zariadení

B.	ukladá

ministrovi zdravotníctva 

B.1 	Predložiť návrh novely nariadenia vlády SR č. 751/2004 Z. z o verejnej   
            minimálnej sieti poskytovateľov zdravotnej starostlivosti v časti lôžka

         	Termín: do 15. júna 2007

B.2	Rokovať so zdravotnými poisťovňami o optimalizácii siete lôžkových 
            zariadení v SR

	Termín: priebežne

B.3      Vypracovať návrh novely vyhlášky MZ SR č. 428/2006 Z.z. o minimálnych 
            požiadavkách na personálne zabezpečenie a materiálno-technické vybavenie   
            jednotlivých druhov zdravotníckych zariadení doplnenú o ústavnú časť
      
	Termín: do 30. septembra 2007

ministrovi obrany

B.4       Predložiť ministrovi zdravotníctva SR návrh úpravy verejnej minimálnej siete 
             v pôsobnosti Ministerstva obrany SR.

	Termín: do 31. mája 2007 

ministrovi zdravotníctva   a 
ministerke práce, sociálnych vecí a rodiny 

B.5	V spolupráci s predsedami samosprávnych krajov, zástupcami miest a obcí   
           a zástupcami zamestnávateľov pripraviť individuálne projekty na prevod     
           vybraných lôžkových zdravotníckych zariadení na zariadenia sociálnych       
           služieb 
 
	Termín: do 31.októbra 2007

C.	odporúča 

predsedom samosprávnych krajov 

C. 1	Spolupracovať s MZ SR a MPSVaR SR pri realizácii optimalizácie siete 
            lôžkových zariadení v SR cestou prípravy a realizácie individuálnych 
            projektov prechodu nemocníc na zariadenia sociálnych služieb 

Vykonajú: minister zdravotníctva 
	       ministerka práce, sociálnych vecí a rodiny 

Na vedomie: predsedovia samosprávnych krajov